ফ্রাঙ্ক ডি কেয়ার্স
ফ্রান্সিস ইগনাটিয়াস ফ্রাঙ্ক ডি কেয়ার্স (ইংরেজি: Frank De Caires; জন্ম: ১২ মে, ১৯০৯ - মৃত্যু: ২ ফেব্রুয়ারি, ১৯৫৯) ব্রিটিশ গায়ানায় জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৩০-এর দশকে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে ব্রিটিশ গায়ানা দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ফ্রাঙ্ক ডি কেয়ার্স।